paragraph_text: Lezbijska organizacija Rijeka "LORI" osnovana je 2000. godine u Rijeci kao prva registrirana lezbijska udruga u Hrvatskoj.<ref> Cilj udruge je zaštita prava LGBT+ osoba kroz zalaganje za jednakost, solidarnost i društvenu pravdu. LORI djeluje na suzbijanju homofobije, bifobije i transfobije te na ukidanju seksizma, mizoginije, ksenofobije, rasizma i ostalih pojavnosti koje uzrokuju, potenciraju i podržavaju nasilje i društvenu nejednakost. Udruga je u dvadeset godina djelovanja provela brojne projekte s ciljem osvještavanja i rješavanja navedenih društvenih problema te tako utjecala na položaj i zaštitu ljudskih prava LGBT+ osoba u Hrvatskoj u društvenom, pravnom i kulturnom kontekstu. Udruga LORI članica je ILGE, IGLYO-a, Ženske mreže Hrvatske i GOOD inicijative.